En 38-årig mand og en 39-årig mand var aldeles uheldige, da de ville stjæle en kasse øl hos Boulevarden i Aalborg. Politiet var lige i nærheden.

Det er ikke nemt at være tørstig tyv, når politiet holder lige i nærheden. To mænd på 38 og 39 år prøvede kvart i tre natten til mandag at stjæle en kasse øl fra Boulevardcaféen i Aalborg. Bekymrede naboer alarmerede politiet, som kunne være der ualmindelig hurtigt. De holdte nemlig lige i nærheden og kunne være der i løbet af et minut. Den ene gerningsmand blav anholdt med det samme, mens den anden forsøgte at gemme sig i nogle buske. Derfor måtte en hundepatrulje opstøve ham og han blev også taget med på stationen. Begge mænd har erkendt forsøget på tyveri. Det oplyser Nordjyllands Politi til TV2/Nord.